Cànan nan Gàidheal
◄Previous: 4.4.1 Te Reo Maori

# 4.4.2 Bàrd dà-chànanach

Ged nach eil Aonghas MacNeacail a’ cleachdadh ach an riochd Gàidhlig de ainm, tha e cliùiteach airson a bhàrdachd san dà chànan.

Tha grunn luchd-naidheachd, actaran agus craoladairean a’ dèanamh an aon rud, rud a tha a’ toirt dhaibh barrachd chothroman cosnaidh.

Figear 30 Aonghas MacNeacail

Seo an dàn aig Aonghas air Marilyn Monroe, san dà chànan. Gheibhear làrach-lìn Aonghais aig: www.aonghasmacneacail.co.uk/cv.htm

## Marilyn Monroe le Aonghas Macneacail

òr 'na do ghruaig | gold in your hair
òr ann an ìnean do chas | gold in the nails on your feet
òr ann an ruisg chadalach do shùilean beò | gold in the sleepy lids of your living eyes
òr 'na do ghruaidhean, 'nam fathann athaidh | gold in your cheeks, in their rumour of a blush
òr ruadh do bhilean | red gold of your lips
òr sa ghualainn mhìn àrd a' fasgadh do smig | gold in the raised shoulder that shelters your chin
òr anns a' bhroilleach ghealltanachd | gold in your breasts, their promise
paisgte 'na bhad | enfolded in wisps
òr 'na do chneas seang, air miadan do chruachan | gold in your slender waist, on the meadows of your hip
ann an lùb nan sliasaid is | in the curve of thigh and
air glùin nan dìomhaireachd | on your knee of mysteries
rinn d' adhbrainn òrach | your golden ankle gave
dannsa caol | slim dances
do gach sùil a shealladh | that any eye could see
airgead-beò 'na do chuislean | quicksilver in your veins
airgead-beò 'na do chridhe | quicksilver in your heart
airgead-beò gu na h-iomaill | quicksilver to every corner
dhe d' anam | of your soul
agus d' osnadh, do ghàire | and your sighs, your laugh
do ghuth-seinn, do ghuth-labhairt | your singing, your speech
mar bhraoin de dh'òr | like a mist of gold
agus do gach fear a chùm | and to every man who kept you
air lios leaghteach nan dealbh thu | on the screen's dissolving field
òr, o | gold, from
bhàrr calgach do chlaiginn gu | the maned top of your skull
buinn rùisgte do chas | to the bare soles of your feet
òr, òr, òr, | gold, gold, gold,
beò no marbh | alive or dead
their cuid nach robh thu cho cùbhraidh | some say you weren't so fragrant
's iad a' deothal an t-sùigh | as they suck the substance
à spòran suilt òrach do bhèin | from the fertile purse of your skin
òr, òr , òr | gold, gold, gold

◄Contents►Next: 5 Mar a tha a’ Ghàidhlig ag obair

OpenLearn - Cànan nan Gàidheal
Except for third party materials and otherwise, this content is made available under a Creative Commons Attribution-NonCommercial-ShareAlike 4.0 Licence, full copyright detail can be found in the acknowledgements section. Please see full copyright statement for details.